**Kõrgtehnoloogiliselt juhitav simulatsioonikeskus tervishoiu ja meditsiini erialade õppeks (nr 3.2.0401.14 – 0059)**

Projekti **üldine eesmärk** oli simulatsioonikeskuse tehnoloogiliste vahendite täiendamine ja nende koostoime ning erialade koostöö loomine tervishoiu ja meditsiini valdkonna koolituses (taseme-, ümber- ja täiendõpe), mis tõstab õppe- ja tervishoiuteenuse kvaliteeti.

Projekti **otsene eesmärk** oli luua õe, õe eriala koolituse ja ämmaemanda õppekavade tänapäevastele vajadustele vastav simulatsiooni õppekeskkond.

Projekti tulemusena täiendati ja kaasajastati simulatsiooni õppekeskkonda vastavalt õppekavade tänapäevastele vajadustele. Projekti käigus soetatud kaasaegsed kõrgtehnoloogilised simulastioonivahendid võimaldavad väga laia kasutust erinevates õppekavades. Projekteeritud ja ümberehitatud ruumilahendused võimaldavad täiesti uusi võimalusi õppekavade koostööks ja kokkuharjutamiseks. Keskkond tagab õppijatele võimalikult reaalsed ja elulähedased tingimused.

Projekti tulemusena kaasajastati kõrgkooli õppeinfrastruktuuri kõrgtehnoloogiliste simulatsiooni- ja õppevahenditega ning loodi nende vahendite koostoimeks vajalik ruumilahendus ja sidetehniline võimekus.

Kaasajastatud simulatsioonikeskust kasutab igal õppeaastal üle 1600 tervishoiu ja meditsiini erialade õppija. Simulatsioonikeskkond võimaldab senisest tõhusamalt tagada, säilitada ja parendada eelkõige õdede ja ämmaemandate koolituse teoreetiliste teadmiste ja praktiliste oskuste terviklikku süsteemi, kuid võimaldab samal ajal õppida ja harjutada kõikide kõrgkooli õppekavadel. Loodud simulatsioonikeskus on kasutatav ka tervishoiutöötajate täiendkoolitustes.